

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR MOSPRANIMIN PËR SHQYRTIM TË KËRKESËS ANKIMORE NR.45, PARAQITUR NË KQZ NË DATËN 28.06.2015**

Komisioni Qendror i Zgjedhjeve në mbledhjen e datës 29.06.2015, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**KËRKUES:** Partia“Aleanca Demokratike Shqiptare”

**OBJEKT**: Për mospranimin për shqyrtim kërkesës ankimore Nr.45, datë 28.06.2015, të paraqitur nga Subjekti ankues Partia“Aleanca Demokratike Shqiptare” me objekt, Kundershtimi I vendimit te KZAZ nr.54, per miratimin e tabeles permbledhese te rezultatit ne QV nr.2921 dhe 2928, per zgjedhjen e kryetarit e Keshillit Bashkiak Lushnje, për zgjedhjet për organet e qeverisjes Vendore të datës 21.06.2015.

**BAZË LIGJORE:** Neni 23, pika 1, germa “a”, neni 129, pika 1, 3, germa (b) dhe neni 126, pika 2 të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike,

**V Ë R E N:**

Subjekti zgjedhor Partia“Aleanca Demokratike Shqiptare” ka depozituar pranë KQZ-së kërkesë ankimore, e cila në respektim të kritereve të përcaktuara në nenin 127 të Kodit Zgjedhor, është regjistruar në Regjistrin e Ankimeve Zgjedhore, me Nr.45 regj, datë 28.06.2015.

Në mbledhjen e datës 29.06.2015, ora 13:00 pas relatimit të znj. Lefterije Luzi, dhe diskutimit të përfaqësuesve të partive politike kërkesa nr.45 u konstatua se kjo kërkesë ankimore nuk i plotësonte elementët e formës të parashikuara në nenin 126, dhe elementet e përcaktuara në nenin 130 dhe në mbështetje të nenit 129 pika 3, germa b, të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar, Kërkesa Ankimore nuk duhet të pranohet.

**PËR KËTO ARSYE**

Komisioni Qendror i Zgjedhjeve mbështetur në nenin 21, pika 1, nenin 126, pika 2, nenin 129, pika 1, 3, germa (b) të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

**V E N D O S I:**

1. Mospranimin për shqyrtim të kërkesës ankimore nr.45, datë 28.06.2015, të paraqitur nga subjekti zgjedhor Partia“Aleanca Demokratike Shqiptare”.
2. Ky vendim hyn në fuqi menjëherë.
3. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**